جمهوريه الهند (هندى: भारत गणराज्य |Bhārat Gaṇarājya|) هى بلد فى جنوب اسيا, تحتل معظم اراضى شبه القاره الهنديه. الهند ليها سواحل طولها اكتر من 700 كلم. البلدان المجاوره للهند هى باكستان و افغانستان فى ناحيه الشمال الغربى, الصين, نيبال, و بوتان من الشمال, بنجلاديش و ميانمار من الشرق. فى المحيط الهندى, تحاذيها جزر المالديف من الجنوب الغربى و سريلانكا و اندونيسيا من الجنوب الشرقى. الهند هى ثانى اكبر بلد فى العالم من حيث تعداد السكان, اليوم عدد سكانها يزيد على مليار ومائه مليون انسان. و من حيث المساحه الهند فى المرتبه السابعه على مستوى العالم. الهند كان فيها حضارات قديمه, و كانت مركز لكتير من الطرق التجاريه المهمه على مر التاريخ, و ايضا قامت على ارضها شويه ديانات زى: الهندوسيه, البوذيه, الجانيه والسيخيه. الهند كات زمان ايام الاستعمار جزء من اراضى التاج البريطاني قبل ما تستقل عن بريطانيا سنه 1932. مع اواخر القرن العشرين اتقدمت الهند تقدم معتبر فى الاقتصاد وبقت بتلعب دور سياسى كبير على مستوى منطقتها وعلى مستوى العالم. فيه فى بيمبتكا (Bhimbetka) فى ماديا براديش شويه كهوف عليها رسومات قديمه بترجع للالعصر الحجري, وبتعتبر من اقدم الدلائل على التواجد الانسانى فى الهند.